ທ່ານ Kerry ແລະ ທ່ານ Zarif ພົບປະກັນທີ່ນີວຢອກ ເລື້ອງນີວເຄລຍຂອງອີຣ່ານ 
ການພົບປະກັນ ມີຂຶ້ນ ນອກກອງປະຊຸມສະຫະປະຊາຊາດ ວ່າດ້ວຍການຫ້າມແຜ່ຜາຍ ນີວເຄລຍ.
ທ່ານ John Kerry ລັດຖະມົນຕີການຕ່າງປະເທດສະຫະລັດ ແລະທ່ານ Mohammad Javad Zarif ລັດຖະມົນຕີຕ່າງປະ ເທດອີຣ່ານຈະພົບປະກັນໃນວັນຈັນມື້ນີ້ ທີ່ນະຄອນນີວຢອກ ເປັນຄັ້ງທຳອິດ ນັບແຕ່ໄດ້ປະກາດໃຫ້ຮູ້  ຂໍ້ຕົກລົງກ່ຽວກັບໂຄງ ຮ່າງສັນຍານິວເຄລຍທີ່ຈະເຮັດກັນ ເພື່ອຍັບຍັ້ງໂຄງການນິວ ເຄລຍຂອງອີຣ່ານ ເພື່ອແລກປ່ຽນກັບການຍົກເລີກການລົງ ໂທດດ້ານເສດຖະກິດຕໍ່ອີຣ່ານນັ້ນ ເຈົ້າໜ້າທີ່ຂັ້ນອາວຸໂສທ່ານນຶ່ງຈາກະຊວງການຕ່າງປະເທດ ກ່າວ ໃນວັນອາທິດວານນີ້ວ່າ ການພົບປະກັນດັ່ງກ່າວຈະມີຂຶ້ນ ຢູ່ຂ້າງ ນອກກອງປະຊຸມສະຫະປະຊາຊາດ ວ່າດ້ວຍສົນທິສັນຍາຫ້າມແຜ່ຜາຍນີວເຄລຍ ບັນດານັກເຈລະຈາ ຈາກອີຣ່ານ ແລະກຸ່ມ 6 ປະເທດມະຫາອຳນາດໄດ້ໃຫ້ເວລາຕົນເອງ ຈົນຮອດວັນທີ 30 ມິຖຸນາ ປີນີ້ ເພື່ອຕົກລົງກັນກ່ຽວກັບຂໍ້ຕົກລົງບັ້ນສຸດທ້າຍ ເພື່ອແກ້ໄຂເລື້ອງໂຄງການນິວເຄລຍ ຂອງອີຣ່ານ ແລະຄວາມເປັນຫ່ວງທີ່ວ່າ ອິຣ່ານຈະສາມາດນຳ ໃຊ້ເພື່ອພັດທະນາອາວຸດນີວເຄລຍນັ້ນ ອີຣ່ານໄດ້ຢືນຢັດມາເປັນເວລາດົນແລ້ວວ່າ ການເຄື່ອນໄຫວດ້ານນີວເຄລຍຂອງຕົນແມ່ນມີເປົ້າໝາຍທາງດ້ານສັນຕິ ແຕ່ຢາກໃຫ້ມີການຍົກເລີກການລົງໂທດທັງໝົດ ທີ່ໄດ້ສ້າງຄວາມເສຍຫາຍຢ່າງຮ້າຍແຮງ ຕໍ່ເສດຖະກິດຂອງຕົນນັ້ນ ພວກຕຳໜິຕິຕຽນການເຈລະຈາດັ່ງກ່າວ ຮວມທັງທ່ານ Benjamin Netanyahu ນາຍົກລັດຖະມົນຕີອິສຣາແອລ ກ່າວວ່າ ສະຫະລັດແລະພວກຄູ່ພາຄີ ອັນມີ ອັງກິດ ຈີນ ຝຣັ່ງ ຣັດເຊຍ ແລະເຢຍຣະມັນ ແມ່ນເອົາທ່າທີອ່ອນແອໂພດຕໍ່ອີຣ່ານ ແລະຈະປ່ອຍໃຫ້ມີການເຄື່ອນ ໄຫວດ້ານນີວເຄລຍດຳເນີນສືບຕໍ່ໄປຫຼາຍໂພດ ໃນຂະນະດຽວທີ່ຍົກເລີກການລົງໂທດຕ່າງໆນັ້ນ ປະທານາທິບໍດີ ບາຣັກ ໂອບາມາ ໄດ້ປ້ອງກັນເງື່ອນໄຂຕ່າງໆຢູ່ໃນຂໍ້ຕົກລົງກ່ຽວກັບໂຄງຮ່າງນັ້ນ ໂດຍກ່າວເນັ້ນວ່າການລົງໂທດສາມາດດຳເນີນຄືນອີກໄດ້ ຖ້າອີຣ່ານບໍ່ປະຕິບັດຕາມພາກສ່ວນຂອງຕົນໃນຂໍ້ຕົກລົງກັນນັ້ນ